Հարց է ծագում նաեւ, թե ինչու է կառավարությունը միայն հիմա արձագանքում այս խնդրին, եթե պայմանագիրն ուժի մեջ չի մտել դեռ հոկտեմբերին: Այսինքն՝ սահմանված ժամկետը (30 աշխատանքային օրը) լրանալուց անմիջապես հետո ՊՆ-ն այս հարցը պիտի մտցներ կառավարություն եւ օգոստոսի 13-ի որոշումը չեղյալ ճանաչվեր (շեշտենք, որ դրանում նշվում էր նաեւ ՊՈԱԿ-ը լուծարելու մասին): Սակայն անհասկանալի է նաեւ սեպտեմբերի 1-ի պայմանագիրը լուծելու մասին կառավարության որոշումը, քանի որ այդ հարցն ինքնըստինքյան լուծվել է պայմանագրի ուժի մեջ չմտնելով: